A Bizottság 2866/93/EGK rendelete
(1993. október 20.)
a tejre és tejtermékekre vonatkozó mezőgazdasági átváltási árfolyam esetében alkalmazandó meghatározó ügyleti tények rögzítéséről szóló 1756/93/EGK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Gazdasági Közösséget létrehozó szerződésre,
tekintettel a közös agrárpolitika céljából alkalmazandó elszámolási egységről és az átváltási árfolyamokról szóló, 1992. december 28-i 3813/92/EGK tanácsi rendeletre [1] és különösen annak 6. cikke (2) bekezdésére,
mivel az 1756/93/EGK bizottsági rendelet [2] véletlenül elmulasztotta hatályon kívül helyezni a legutóbb a 2270/91/EGK rendelettel [3] módosított, a sovány tejpor intervenciós raktározására vonatkozó részletes alkalmazási szabályokról szóló, 1978. március 30-i 625/78/EGK bizottsági rendelet [4] 1. cikke (5) bekezdése utolsó albekezdésének utolsó mondatát és a legutóbb az 1756/93/EGK rendelettel [5] módosított, a vaj- és a tejszínpiaci intervencióra vonatkozó részletes alkalmazási szabályokról szóló, 1969. április 14-i 685/69/EGK bizottsági rendelet [6] 24. cikke (4) bekezdése harmadik albekezdésének az utolsó mondatrészét; mivel ezért ezeket a mulasztásokat orvosolni kell;
mivel az 1756/93/EGK bizottsági rendelet arra törekszik, hogy pontosan rögzítse a tej- és tejtermékágazatban ECU-ben rögzített valamennyi összegre alkalmazandó mezőgazdasági átváltási árfolyamot; mivel ezért ezt a rendeletet módosítani kell, hogy rögzítsék a legutóbb a 2441/93/EGK rendelettel [7] módosított, a Grana Padano és Parmigiano Reggiano sajtok piacán az intervencióra vonatkozó részletes alkalmazási szabályokról szóló, 1968. július 27-i 1107/68/EGK bizottsági rendelet [8] 3. cikke (3) bekezdésének a) és b) pontjában és a 8. cikke (2) bekezdésének c) pontjában említett összegekre vonatkozó meghatározó ügyleti tényeket;
mivel a legutóbb a 2146/92/EGK rendelettel [9] módosított, a 2204/90/EGK tanácsi rendelet alkalmazására vonatkozó részletes szabályok megállapításáról szóló, 1990. szeptember 26-i 2742/90/EGK bizottsági rendelet [10] 4. cikke (1) bekezdésében említett összeg nemzeti pénznemre való átváltása esetében alkalmazandó mezőgazdasági átváltási árfolyam tekintetében a meghatározó ügyleti tény az 1756/93/EGK rendelet melléklete D. része 5. pontjának megfelelően a kérdéses összeg kifizetésének a napja; mivel annak a rendelkezésnek a célja, hogy szankcionálja a kazein és a kazeinát engedély nélküli felhasználását; mivel ezt a célt elértnek tekintik a jogsértés észlelésének időpontjában; mivel ezért a meghatározó ügyleti tényt ennek megfelelően módosítani kell;
mivel a Tej- és Tejtermékpiaci Irányítóbizottság az elnöke által megállapított határidőn belül nem nyilvánított véleményt,
ELFOGADTA EZT A RENDELETET:
1. cikk
Az 1756/93/EGK rendelet a következőképpen módosul:
1. a 3. cikk (1) bekezdése a következő francia bekezdésekkel egészül ki:
"- a 625/78/EGK rendelet 1. cikke (5) bekezdése utolsó albekezdésének utolsó mondata,
- a mondat utolsó része a 685/69/EGK rendelet 24. cikke (4) bekezdésének harmadik albekezdésében."
2. a melléklet D. részének 1. pontja a következő szöveggel egészül ki:
"Érintett összegek | Alkalmazandó mezőgazdasági átváltási árfolyam |
D.A 3. cikk (3) bekezdése második albekezdésének a) és b) pontjában említett raktározási költségek | Az átvétel napján alkalmazandó mezőgazdasági átváltási árfolyam a 3. cikk (3) bekezdésének első albekezdése értelmében |
E.A 8. cikk (2) bekezdésének c) pontjában említett pályázati eljárás alapján elfogadott ajánlati ár | A fizetés napján alkalmazandó mezőgazdasági átváltási árfolyam" |
3. a melléklet D. részének 5. pontjában "A fizetés napján alkalmazandó mezőgazdasági átváltási árfolyam" helyébe az "Annak a hónapnak az első napján alkalmazandó mezőgazdasági átváltási árfolyam, amikor a jogsértést észlelik" lép.
2. cikk
Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.
Az 1. cikk 1. pontját azonban 1993. július 1-jei hatállyal kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1993. október 20-án.